text: Alle seks anholdte løsladt igen efter skyderi i Fredericia
  27 september 2016 kl. 20.22
  Seks personer blev anholdt i forbindelse med et skyderi i Fredericia natten til tirsdag. De er nu løsladt igen.
  Skyderiet fandt sted natten til tirsdag i området ved Kongenstræde, Fynsgade og Kongensgade i Fredericia.
  - Jeg har talt med lederen af lokalpolitiet i Fredericia, og jeg kan bekræfte, at de seks anholdte nu er løsladt igen, siger vagtchef hos Sydøstjyllands Politi, Svend Pedersen, til TV SYD.
  De seks personer, der er mellem 19 og 25 år blev anholdt i Låsbygade i Kolding.
  - Vi opretholder sigtelsen, og arbejder nu videre med om der skal rejses tiltale og fælles dom, slutter vagtchefen.
  Ingen kom noget til i forbindelse med skyderiet.
  